'S alte Land
From Wikipedia
"Altes Land" - so heesse die Pennsylvaanisch-Deitsche der Weltdeel, wu ihr Voreldre gelebt henn, eb sie kumme sinn ins neie Land: Natt America.
[edit] Indressante Bletz fer Pennsylvaanisch-Deitsche im "Alte Land"
-
- Kaiserslautern (Pfalz): Institut für pfälzische Geschichte und Volkskunde (Institute for Palatine History and Folklife Studies).
- Gersweilerhof (neegscht zu Kaiserslautern, Pfalz): Blatz, wu die Voreldre vum Henry Harbaugh gewuhnt henn, eb sie gezogge sinn ins neie Land.
- Weierhof (Pfalz): Mennonitische Forschungsstelle (Mennonite Research Center).
- Oberalben (Pfalz): Pfälzisches Auswanderermuseum (Palatine Emigration Museum).
- Kriegsheim (Pfalz): Schtettel, ass der William Penn bsucht hot in die 1670s.
- Frankenthal (Pfalz): Schtettel, wu die Anabaptists en Versammling ghatt henn in 1577; datt henn sie gsaat: "S Schwert iss 's recht Warickzeich fer die Owwerigkeet, awwer sie - die Widderdaafer - welle net en Deel sei vun die Welt." Meh Information kammer finne bei: Jess Yoder, "The Frankenthal Debates: An Example of Sixteenth-Century Religious Disputation," Quarterly Journal of Speech 53 (1967): 264-71. Heidesdaags lewe en latt Mennischde im Schtettel Frankenthal; die meenschde sinn vun Russia kumme in die letschte Yaahre.
- Neustadt an der Weinstrasse (Pfalz): Der Elwedritsche-Brunne mittes in die Schtadt - ganz wunnbaar fer bsuche.
- Ixheim neegscht zum Schtettel Zweibrücken (Pfalz): Heemet vum Ludwig August Wollenweber (1807-1888), er waar eener vun die erschte "pennsylvaanisch-deitsche" Schreiwer un hot der Name "Der Alte vom Berge" geyuust.
- Alzey (Rheinhessen): Schtettel, ass der William Penn bsucht hot in die 1670s.
- Ladenburg (Kurpfalz): Schtettel, wu Johann Christoph Sauer gebore waar; seller Kall hots Druckerei Bisness gschtaert in PA, en deitsch Zeiding un die erscht deitsch Biewel gedruckt in die Schteets.
- Eberbach (Kurpfalz): Schtettel, wu der Conrad Beissel gebore waar, eens vun die Grinder vum Klooschter in Effridaa (PA).
- Sommerhausen (Franken): Schtettel, wu der Franz Daniel Pastorius gebore waar.
- Bad Windsheim (Franken): Schtettel, wu der Paep vum Franz Daniel Pastorius Mayor waar waar. Er hot Germantown grindt neegscht zu Philadelphia in 1683.
- Wiesloch (Kurpfalz): Heemet vun Voreldre vun die Familie Dieffenbach, as abbadich gude Aryels gemacht hot in Pennsylvaani.
- Schriesheim (Kurpfalz): Heemet vum Alexander Mack, eens vun die Grinder vun die Church of the Brethren un eens vun die erschte Deitsche in Germantown.
- Zweibrücken (Pfalz): Heemet vum Nicholas Stoltzfus (1719-1784), der Vorvadder vun all die Stotzfus Leit im America. Er hot die Pfalz verlosse un hot gsettelt in Baricks Kaundi.
- Alsenborn (Pfalz): Heemet vum Johann Peter Müller/Miller (* 25. Dezember 1709, † 25. September 1796), der zwett Prior vum Ephrata Cloister.
- Flomborn (Rheinhessen): Heemet vun die Voreldre vum Samuel W. Pennypacker/Pfannebecker (1849-1916), wu Governor vun Pennsylvaani waar zwischich 1903 un 1907. Sei Voreldre hen's alte Land verlosse am End vum 17. Yaahrhunnert.
- Affstädt (Württemberg), heit en Paert vun Herrenberg: Heemet vun Johann Conrad Weiser (1696-1760).
- Germersheim (Pfalz), im Paelzische gehaese Germersche, iss a Schtettel direct am Riwwer Rhein geleche. Vunn dort aus gings wohl aach fer die Voreldere ins neie Land: "Sunnern, Haert, Amerikaa" war en Sprichel was ma do im vorgehende Jaahrhunnert oft gsacht hot.
[edit] Indressante Bletz fer alli Amerikaner, ass 's alte Land bsuche
-
- Landau in der Pfalz: Heemet vum Thomas Nast (1840-1902), wu en Cartoonist waar un die Pickter vum "Santa Claus" (Belznickel) un die Symbols vun Republikaaner un Demograate gemoolt hot (Elefant un Esel).
- Ellerstadt (Pfalz): Heemet vun die Voreldre vun President Hoover.
- Hassloch (Pfalz): Heemet vun die Voreldre vun die Familie Heinz (Ketchup) un Trump (Donald Trump).
- Erdesbach neegscht zu Kusel (Pfalz): Heemet vum Georg Drumm (1874-1959), paelzer Musigant un Composer vum Schtick "Hail America", "ceremonial march" vum Weisshaus in Washington D.C.
- Hochstadt (Pfalz): Deel Leit saage, sell iss die Heemet vun die Voreldre vun Elvis Presley (Pressler).
- Edenkoben (Pfalz): Heemet vun Johann Adam Hartmann (1748-1836), waar en Ranger in Fort Dayton un hot August 6, 1777 gfochte mit General Nikolaus Herchheimer (guck weider unne) gehich Insche un Englische am Mohawk.
- Sandhausen neegscht zum Schtettel Heidelberg (Kurpfalz): Heemet vun die Voreldre vum General Nikolaus Herchheimer (Herkimer), wu August 6, 1777 gfochte hot gehich die Insche un Englische am Mohawk.
- Herrnsheim neegscht zum Schtettel Worms: Heemet vun die Voreldre vun die Chrysler (Kreissler) Familie
- Wolfstein Der Paep vum Clark Gable (Gabel) hot's Schtettel Wolfstein verlosse zwischich 1878 un 1885 un is naach America gange.